BULB597 Балкански литератури

Курсови работи – изисквания

- до 5 стр.

- посочване на ползваните източници (цитиране и отпратки в текста; библиография)

Примерни теми

Върху един писател/произведение

1. Мостът като символ и като двигател на сюжета в романа „Мостът на Дрина” на Иво Андрич.

2. Балканите през гледната точка на чужденеца – „Травнишка хроника” на Андрич.

3. Мостът като масто и символ у Исмаил Кадаре (новелата „Мостът с трите свода“).

4. Баладичният мотив за мъртвия брат у Кадаре (новелата „Кой доведе Дорунтина“).

5. Темата за албанската вендета у Кадаре (новелата „Посърналият април“).

6. Темата за тоталитарния надзор („Служителят в палатата на сънищата“).

7. Милорад Павич и балканските сънища: употребата на съня в "Хазарски речник" (1984).

8. Смисълът и употребите на солта в «Хазарски речник».

9. Версии, образи, явявания на Сатаната в частите на «Хазарски речник».

10. Как се (де)структурира класическата идея за начало, среда и край на творбата в различните романи на Милорад Павич? Как читателят «влиза» и «излиза» от тях?

11. Орхан Памук: "Черна книга": Повествователни техники: разказ в разказа, детектив, политически трилър, семейна сага, журналистически колонки, градски легенди.

12. Големият главен герой на Памук – митичният Истанбул ("Черна книга" и/или "Истанбул. Спомените и градът").

13. Борислав Пекич, "Човекът, който ядеше смъртта" - малкият човек пред/срещу историята; проблематизация на идеята за големия исторически герой.

14. Гоце Смилевски, "Разговор със Спиноза": какво е присъствието на Балканите в този европейски сюжет.

15. Картините в романа «Разговор със Спиноза» - ролята на Рембранд.

16. Лидия Димковска, "Скрита камера":

- номадството на съвременните писатели - чуждестранните писателски стипендии и пребивавания (writer's residence) като романов сюжет;

- кой разказва в романа, кой кого пише, коя е "скритата камера"; разказвачът като воайор?;

- темата за двойничеството (раздвояването), за ангелското и дяволското, за писането и/като живота.

17. Д. Угрешич, "Музеят на безусловната капитулация" (2004): принудителното номадство - сред езици и географии; фрагментирането на романа като следствие от фрагментирането на биографията на авторката.

Сравнителни теми

1. Образът на Джем Султан и разказа за него у Иво Андрич (”Прокълнатият двор”) и Вера Мутафчиева (”Случаят Джем”).

2. Работата на съня у Павич (Хазарски речник) и Кадаре (Палатата на сънищата).

3. Съвременното писателско номадство у Д. Угрешич и Л. Димковска.

4. Градът като романов герой – Истанбул на Памук и Букурещ на Картареску.

5. Разказвачът като воайор – у Картареску и Димковска.

Други

Представете един съвременен балкански автор – биография (накратко), произведения, преводи на български, награди; доколко е известен извън страната си; как присъства балканската тема в творчеството му и др.